Det kunne være gået grueligt galt, da en bil med tre personer søndag aften lidt efter klokken 21 kom kørende ad Løgstørvej ved Trend i retning mod nord. Pludselig sprang et rådyr nemlig ud foran bilen. Føreren af bilen mistede herredømmet, men nåede på den måde at undvige, og heldigvis slap alle tre personer i bilen uskadt fra uheldet. Det oplyser Nordjyllands Politi. Politiet gør samtidig opmærksom på, at det netop på denne årstid er risiko for at møde rådyr i trafikken. Det skyldes, at de unge dyr i denne tid bliver sendt ud i verden af råen, så hun kan være klar til de nye rålam. Det betyder, at der er specielt mange rådyr, der farer forvildet rundt. - Pas på, når I kører i områder, hvor der kan være rådyr. Skulle man være uheldig at påkøre et rådyr kan man finde hjælp her.

Opsummering:
Føreren lavede en undvigemanøvre og mistede herredømmet over bilen.